Prihláška za člena – evidenčný list

CKM Združenia pre študentov, mládež a učiteľov, zapísaného v registri občianskych združení, so sídlom Vysoká 32, 811 06 Bratislava, IČO: 31768164 (ďalej len „CKM SYTS“)

Týmto vás žiadam o prijatie za člena CKM SYTS:

|  |
| --- |
| Meno: ID žiadateľa (nepovinný údaj): |
| Priezvisko, titul: Dátum narodenia: |
| E-mailová adresa: Telefónne číslo (mobil): |
| Vysoká škola: *Univerzita Mateja Bela v Banskej Bystrici* |
| Fakulta*:* Stupeň štúdia: |
| Adresa školy: *Národná 12, 974 01 Banská Bystrica*  (sprostredkovateľ podľa §4 ods.2 písm. d) zákona 122/2013 Z.z. o ochrane osobných údajov) |
| Ročník štúdia: Číslo licencie ISIC/ITIC/EURO<26: |
| Adresa žiadateľa Obec a PSČ: |
| Ulica a číslo domu: |

Výňatok z Podmienok členstva v CKM združení pre študentov, mládež a učiteľov (ďalej len “CKM SYTS”) pre fyzické osoby – študentov denného štúdia, študentov externého štúdia a učiteľov s ohľadom na vznik členstva prostredníctvom spolupráce s vysokou školou/ univerzitou.

Úplné znenie Podmienok členstva v združení CKM SYTS pre všetkých členov je zverejnené na oficiálnych web stránkach združenia CKM SYTS: [www.isic.sk](http://www.isic.sk), [www.itic.sk](http://www.itic.sk), [www.euro26.sk](http://www.euro26.sk) v sekcii Kontakty/O nás.

ČLENSTVO V ZDRUŽENÍ

1.1/ CKM SYTS je dobrovoľným združením a žiadny jej člen nemôže byť ukrátený na svojich právach. Táto zásada je považovaná za základný princíp činnosti CKM SYTS.

VZNIK ČLENSTVA

2.1/ Členmi združenia sa môžu stať:

a) Fyzické osoby

b) Fyzické osoby - Študenti denného štúdia

c) Fyzické osoby - Učitelia v trvalom pracovnom pomere

2.1.1/ Fyzická osoba sa stáva členom združenia vyplnením členskej prihlášky - evidenčného listu a uhradením členského príspevku pre fyzické osoby a v prípade ďalšieho členstva v združení aktualizáciou údajov uvedených v prihláške – evidenčnom liste a uhradením členského príspevku pre fyzické osoby, pričom svoje členstvo preukazuje navonok členským preukazom.

ČLENSKÉ PREUKAZY

4.1/ CKM SYTS každoročne vydáva a distribuuje členské preukazy:

a) Preukaz ISIC (International Student Identity Card), pre študentov denného štúdia

b) Preukaz ITIC (International Teacher Identity Card), pre učiteľov podľa ustanovení 2.1.3

c) Karta mládeže EURO<26, pre fyzické osoby vo veku do 26 rokov

4.2/ Na členskom preukaze je okrem iných údajov uvedené meno člena združenia - držiteľa preukazu a doba platnosti preukazu.

PRÁVA A POVINNOSTI ČLENOV ZDRUŽENIA

5.1/ Člen združenia podľa bodu 2.1/ je oprávnený po preukázaní sa členským preukazom využívať všetky výhody a zľavy uvedené v Informačnom sprievodcovi, najmä:

a) využívať zľavy a výhody v doprave, ubytovaní, cestovaní a kultúre

b) byť účastníkom organizovaných stretnutí a ostatných aktivít CKM SYTS

c) pravidelne dostávať informácie týkajúce sa možností využívania členských preukazov CKM SYTS doma a v zahraničí.

5.2/ Člen združenia podľa bodu 2.1 je povinný najneskôr pri získaní členského preukazu uhradiť príslušný členský príspevok stanovený Správnou radou CKM SYTS.

5.3/ Člen združenia podľa bodu 2.1 je pri využívaní jednotlivých výhod a zliav povinný preukázať sa členským preukazom a na vyzvanie poskytovateľa zľavy je povinný preukázať sa tiež iným osobným identifikačným preukazom.

ČESTNÉ VYHLÁSENIE a súhlas so spracovávaním osobných údajov

Záväzne sa prihlasujem za člena združenia, súhlasím s podmienkami členstva v združení a súčasne sa zaväzujem všetky svoje údaje uvedené v súhlase s „Podmienkami členstva v CKM SYTS a čestnom vyhlásení držiteľa členského preukazu“ pravidelne aktualizovať, vždy ku dňu vzniku ďalšieho členstva v združení.

Svojím podpisom na tomto čestnom vyhlásení (ktorý je v prípade elektronickej registrácie za člena združenia prostredníctvom internetu nahradený označením príslušnej položky v systéme), že CKM SYTS ako prevádzkovateľovi informačného systému, v ktorom sú s použitím automatizovaných a neautomatizovaných prostriedkov spracovania, spracovávané údaje fyzických osôb, ktorých sa tieto osobné údaje týkajú (ďalej len „dotknuté osoby“ v zmysle ustanovenia §4 ods.2 písm. a) zákona č. 122/2013 Z. z. o ochrane osobných údajov), a to v rozsahu meno, priezvisko, titul, dátum narodenia, bydlisko (trvalý pobyt, prechodný pobyt), podobizeň, emailová adresa, telefónne číslo, škola, fakulta, ročník a stupeň štúdia, sériové výrobné číslo čipu preukazu, jedinečné identifikačné číslo preukazu, podpis (ďalej len „osobné údaje“) a súčasne spoločnosti ISIC Global Office so sídlom Keizergracht 174, 1016 DW Amsterdam, Holandsko (ďalej len „IGO“) a European Youth Card Association (ďalej len „EYCA“) Rue D'Alost 7-11, 1000 Brussels, Belgicko dobrovoľne dávam svoj súhlas v súlade s §11 zákona č. 122/2013 Z. z. o ochrane osobných údajov na spracovanie mojich osobných údajov na nasledovné účely:

a) spracovávať moje osobné údaje na účely správy záväzko-právneho vzťahu v súvislosti s mojím členstvom v CKM SYTS, na účely mojej identifikácie ako člena CKM SYTS a užívateľa benefitov spojených s členstvom v CKM SYTS, na účely súvisiace s činnosťou CKM SYTS podľa jej stanov, na účely štatistiky, zdokumentovania, evidencie a vnútornej kontroly činnosti CKM SYTS, na účely vykonávania marketingu, priameho marketingu alebo marketingového prieskumu CKM SYTS a v rámci informačného systému CKM SYTS v súlade so zákonom č.122/2013 Z. z. o ochrane osobných údajov

b) uskutočňovať prenos osobných údajov do štátov mimo sídla CKM SYTS za predpokladu, že zaručujú primeranú úroveň ochrany, a to v rozsahu nevyhnutne potrebnom na dosiahnutie účelov uvedených v písmene a), na základe osobitnej zmluvy poveriť spracovávaním osobných údajov tretiu osobu, za predpokladu, že táto zaručuje primeranú úroveň ochrany, a to v rozsahu nevyhnutne potrebnom na dosiahnutie účelov uvedených v písm. a)

c) odovzdávať na spracovanie moje osobné údaje do informačného systému tretích subjektov (okruhu všetkých poskytovateľov zliav a iných výhod, ktorí majú pre tieto účely uzavretú s prevádzkovateľom osobitnú zmluvu) a to v rozsahu nevyhnutne potrebnom na dosiahnutie účelov uvedených v písm. a)

Zároveň svojím podpisom *(ktorý je v prípade elektronickej registrácie za člena združenia prostredníctvom internetu nahradený označením príslušnej položky v systéme)* potvrdzujem, že:

- som si vedomý/á, že CKM SYTS mi oznámi prostredníctvom svojej internetovej stránky www.euro26.sk, www.isic.sk a www.itic.sk, ak pristúpi k niektorej z možností uvedených v písm. b) a c) tohto vyhlásenia

- pred podpisom tohto čestného vyhlásenia som bol oboznámený/á zo strany CKM SYTS s účelmi spracovania mojich osobných údajov a zároveň mi boli poskytnuté všetky informácie v súlade s §15 zákona č. 122/2013 Z. z. o ochrane osobných údajov

- som sa oboznámil s podmienkami členstva v Združení CKM SYTS a súhlasím s nimi

- som si vedomý/á, že členský preukaz nie je prenosný a že výhody preukazu sa týkajú len oprávneného člena združenia

- plne zodpovedám za to, že všetky mnou uvedené údaje pre získanie/obnovenie Preukazu ISIC/ITIC/EURO<26 sú pravdivé a úplné, zodpovedajú skutočnosti a nárok na vystavenie preukazu je teda uplatnený oprávnene

- v prípade uvedenia nepravdivých údajov zodpovedám za mnou vzniknutú škodu v súlade s ustanoveniami Občianskeho zákonníka

- súhlasím so zasielaním informácií o používaní členského preukazu na mnou uvedenú e-mailovú, poštovú adresu, číslo mobilného telefónu (SMS, telefonát)

- dávam privolenie k vyhotoveniu a použitiu mojich fotografií pre účely identifikácie mojej osoby na členskom preukaze.

- som bol pred podpísaním tohto vyhlásenia poučený o dobrovoľnosti poskytnutia uvedených osobných údajov na účely ich spracovania podľa písm. a) až c) tohto vyhlásenia

- som bol oboznámený/á, že osobné údaje v mene prevádzkovateľa na účely podľa písm. a) až c) tohto vyhlásenia sú spracúvané aj sprostredkovateľom, ktorý je identifikovaný v záhlaví tejto Žiadosti

- som bol poučený, že v zmysle §28 zákona č. 122/2013 Z. z. o ochrane osobných údajov mám právo:

- na základe písomnej žiadosti od prevádzkovateľa vyžadovať v zrozumiteľnej forme informácie o spracúvaní mojich osobných údajov, informácie o zdroji, z ktorého boli získané moje osobné údaje, opravu nesprávnych osobných údajov, likvidáciu mojich osobných údajov, ak pominul účel ich spracúvania alebo došlo pri ich spracúvaní k porušeniu zákona,

- odvolať súhlas so spracovaním osobných údajov a písomne žiadať blokovanie osobných údajov v prípade odvolania súhlasu,

- na základe písomnej žiadosti namietať spracovávanie mojich osobných údajov na účely priameho marketingu bez môjho súhlasu, ako i v prípade neoprávneného zásahu do mojich práv a právom chránených záujmov, ktoré sú alebo môžu byť spracovávaním osobných údajov poškodené

- v prípade podozrenia, že moje osobné údaje sa neoprávnene spracovávajú, podať Úradu pre dohľad nad ochranou osobných údajov návrh na začatie konania o ochrane osobných údajov.

Zároveň svojím podpisom na tomto čestnom vyhlásení dobrovoľne dávam škole identifikovanej v záhlaví tejto žiadosti ako sprostredkovateľovi v zmysle ustanovenia §4 ods.2 písm. d) zákona č. 122/2013 Z. z. o ochrane osobných údajov svoj súhlas so spracúvaním mojich osobných údajov vymedzených vyššie v tomto čestnom vyhlásení, a to na účely špecifikované v tomto čestnom vyhlásení, výlučne v rozsahu a za podmienok dojednaných v zmluve uzatvorenej so združením CKM SYTS ako prevádzkovateľom podľa ustanovenia §8 ods.1 zákona č. 122/2013 Z.z. o ochrane osobných údajov, ako aj v súlade s príslušnými ustanoveniami zákona č. 122/2013 Z.z. o ochrane osobných údajov.

Tento mnou udelený súhlas platí počas trvania účelov spracúvania uvedených v tomto čestnom vyhlásení a zároveň svojím podpisom (ktorý je v prípade elektronickej registrácie za člena združenia prostredníctvom internetu nahradený označením príslušnej položky v systéme) beriem na vedomie, že som oprávnený tento súhlas písomne odvolať, ak CKM SYTS alebo IGO alebo EYCA bude konať v rozpore s podmienkami uvedenými v tomto vyhlásení.

V dátum:

Podpis študenta/učiteľa: